Rēzeknes 3. pamatskola

Rēzeknes 3. pamatskola ir vispārizglītojoša skola Rēzeknē. Tā atrodas pilsētas centrā, 18. novembra ielā 33. 2016./17. mācību gadā mācības uzsāka 445 izglītojamie, strādāja 49 pedagogi, no tiem seši — interešu izglītībā.

 Vēsture 
Skolas ēku uzcēla 1923. gadā, un tajā darbojās latviešu ģimnāzija.skolas vēsture Otrā pasaules kara laikā, no 1943. līdz 1944. gadam, ēkā atradās Vērmahta hospitālis. 1944. gada Rēzeknes bombardēšanas laikā celtni sagrāva. Ēku atjaunoja īsi pirms 1949./50. mācību gada sākuma, un darbu tajā uzsāka Rēzeknes septiņgadīgā skola ar krievu mācībvalodu. 1955. gadā septiņgadīgā skolu pārveidoja par Rēzeknes 3. vidusskolu. 1958. gadā notika pirmais skolas izlaidums. 1973. gadā pabeidza trīsstāvu piebūves celtniecību, kurā izvietoja mācību kabinetus un sporta zāli. 2022. gadā Rēzeknes 3. vidusskolu pārveidoja par Rēzeknes 3. pamatskolu.

 Izglītības programmas 
 Vispārējās pamatizglītības (1.—9. klase) programma dienas skolām
 Speciālās pamatizglītības programma izglītojamiem ar mācīšanās traucējumiem

 Ārpusklases nodarbības un interešu pulciņi 
 zinātniski pētnieciskais darbs
 koriģējošā vingrošana
 sports
 šahs
 vokālais ansamblis
 mūsdienu dejas
 teātra studija
 dramatiskās mākslas pamati
 latviešu tautas tradīcijas un godi
 floristika
 programmēšana

 Skolas direktori 

 Aleksejs Pankovs — septiņgadīgās skolas pirmais direktors, strādāja par direktoru no 1949. gada līdz 1956./57.mācību gada beigām
 Ivans Ščelkunovs — skolas direktors no 1957. gada līdz 1978. gadam, krievu valodas un literatūras skolotājs
 Vladimirs Grigorjevs — direktors no 1978. gada līdz 2009. gadam, ilgus gadus bijis sporta skolotājs
 Lidija Ostapceva — skolā strādā no 1987. gada, 20 gadu — par direktora vietnieci audzināšanas jomā un bioloģijas skolotāju, direktora amatā — no 2009. gada.

 Tradīcijas 

Skolā tiek organizēti tradicionāli pasākumi:
 Zinību diena;
 pārgājienu un ekskursiju diena;
 rudens ziedu kompozīciju izstāde;
 Skolotāju diena;
 5. un 10. klašu "iesvētības";
 Lāčplēša diena;
 Latvijas Republikas proklamēšanas diena;
 Jaungada sarīkojumi;
 Ābeces svētki;
 absolventu tikšanās vakari;
 Valentīna diena;
 Meteņi un Masļeņica;
 Lieldienas;
 Lielā talka;
 Pateicības pasākums "Skolai par godu";
 Latvijas Republikas neatkarības atjaunošanas diena;
 Mātes diena;
 Pēdējais zvans;
 4. klašu izlaidums;
 sporta diena;
 9. un 12. klašu izlaidumi;
 tematiskas skolēnu rokdarbu un zīmējumu izstādes mācību gada laikā.

 Cita svarīga informācija 

Lai attīstītu skolēnu intereses un spējas pētīt Latvijas dabas un sociālo vidi, skolā tiek īstenota skolēnu zinātniski pētnieciskā darbība. Pirmā vidusskolas skolēnu zinātniskā konference notika 1998. gadā. Kopš 2011. gada pētnieciskajā darbībā iesaistījušies arī pamatskolas skolēni (7.—8. kl.). 2015./16. mācību gadā aizstāvēti 83 pētnieciskie darbi. Katru gadu skolēni veiksmīgi piedalās reģionālajā zinātniskajā konferencē: 2016. gadā viens skolēns ar savu darbu ieguva III vietu un viens — atzinību.

Skolā notiek tehniskās grafikas stundas. Katru gadu tiek īstenota 12. klašu skolēnu projektu aizstāvēšana. Skolas bērni piedalās dažāda līmeņa konkursos: Latvenergo, Ķengurs, “Pazīsti savu organismu” u.c.

Vasaras brīvdienās skola organizē nometni "Dzīves skola", atsevišķi zēniem un meitenēm, kuras mērķis — sagatavot skolēnus pieaugušo cilvēku dzīvei.

 Ārējās saites 
 Rēzeknes 3. vidusskola

Kategorija:Skolas Rēzeknē